

**Cysylltiadau:**

**Swyddfa Mewnfudo:**

[mewnfudo](mailto:immigration)@ bangor.ac.uk ar gyfer presenoldeb a materion yn ymwneud â fisa

**Y Ganolfan Addysg Ryngwladol:**

[internationalsupport@bangor.ac.uk](mailto:internationalsupport@bangor.ac.uk)

**Gwasanaethau Myfyrwyr:**

[studentservices@bangor.ac.uk](mailto:studentservices@bangor.ac.uk)

**Gwe-dudalennau perthnasol:**

[https://www.bangor.ac.uk/international/support/visa\_immigration.php.cy](https://www.bangor.ac.uk/international/support/visa_immigration.php.en)

<https://www.bangor.ac.uk/international/>

<https://www.bangor.ac.uk/studentservices/>

**Undeb y Myfyrwyr - Undeb Bangor**

Mae Undeb Bangor (eich Undeb Myfyrwyr yma ym Mangor) yn cynnwys Chwaraeon Myfyrwyr, Cymdeithasau, Gwirfoddoli, UMCB, Llais Myfyrwyr, Democratiaeth Myfyrwyr, Cynrychiolwyr Myfyrwyr, Digwyddiadau Myfyrwyr, Mentora, Cyflogadwyedd Myfyrwyr, a llawer mwy.

Rydym yma i bob myfyriwr. Ni waeth pwy ydych chi, beth ydych chi'n ei wneud, o ble rydych chi'n dod, yr iaith rydych chi'n ei siarad neu gyda pha rywedd rydych chi'n uniaethu; rydym yma i'ch cefnogi, eich croesawu, ac i sicrhau eich bod yn mwynhau bob eiliad ym Mhrifysgol Bangor.

**Gwasanaethau Myfyrwyr**

Mae'r adran Gwasanaethau Myfyrwyr yn darparu cefnogaeth i fyfyrwyr ar ystod o faterion. Yn cynnwys rheoli eich arian a chael hyd i swydd i raddedigion, mae eu gwasanaethau yno i'ch helpu i wneud y gorau o'ch amser yn y brifysgol. Mae'r gwasanaethau'n cynnwys cwnsela, gwybodaeth am yrfaoedd, cyngor ar anabledd, darpariaeth ffydd a chymorth gyda chyllid a chyllidebu.

**FISA HAEN 4:**

**LLAWLYFR MYFYRWYR**

Lluniwyd y daflen hon i'ch helpu gyda'ch cyfrifoldebau fisa Haen 4.

**DATGANIAD POLISI MONITRO PRESENOLDEB**

Mae Prifysgol Bangor wedi ymrwymo i ragoriaeth mewn addysg, ac i gefnogi cynnydd a chyrhaeddiad myfyrwyr. Rydym yn disgwyl i'n holl fyfyrwyr fod yn bresennol mewn darlithoedd a digwyddiadau dysgu eraill. Mae monitro presenoldeb myfyrwyr yn rheolaidd yn golygu y gall y brifysgol adnabod myfyrwyr a all fod angen arweiniad neu gefnogaeth. Mae'r brifysgol yn monitro presenoldeb ac mae ganddi “Drefn Presenoldeb” sy'n nodi sut yr ymdrinnir â phryderon.

**Cyfrifoldebau’r Brifysgol**

Gwneud yn siŵr bod gennych addysg ragorol.

Rhoi cefnogaeth a chyngor priodol i chi os byddwch eu hangen.

Cydymffurfio â Rheoliadau Fisa'r Swyddfa Gartref mewn perthynas â'ch fisa Haen 4.

Defnyddio system rybuddio i'ch hysbysu os nad ydych yn cydymffurfio â'n Polisi, (os ydych chi'n colli darlithoedd a digwyddiadau dysgu eraill).

**Eich cyfrifoldebau chi**

Rhaid i chi fynd i'r holl ddarlithoedd a digwyddiadau dysgu sydd wedi eu trefnu.

Rhaid i chi fynd i gyfarfodydd gyda'ch Tiwtor Personol, a chymryd rhan mewn darlithoedd a digwyddiadau dysgu.

Os ydych yn absennol, rhaid i chi lenwi'r gwaith papur perthnasol a rhoi gwybod i'ch Ysgol.

Rhaid i chi sicrhau eich bod yn cydymffurfio ag amodau eich fisa a gweithio gyda'r brifysgol i sicrhau ei bod yn cyflawni ei dyletswyddau.

**Gwe-dudalen FyMangor**

Dyma tudalen gartref y brifysgol a dyma lle gallwch weld gwybodaeth sy'n ymwneud â chi a'ch cwrs. Gallwch weld eich cofnod presenoldeb ynghyd â rhestr o'ch modiwlau a'ch amserlen/calendr. Gallwch ddiweddaru eich gwybodaeth gyswllt a rhoi gwybod i ni os na allwch fynd i'ch darlithoedd neu ddigwyddiadau dysgu eraill.

**DARLLENWCH Y WYBODAETH A'I DIWEDDARU'N RHEOLAIDD**

**Rhoi gwybod am absenoldebau**

Mae gan y brifysgol drefn ar gyfer rhoi gwybod am absenoldebau ac unrhyw amgylchiadau arbennig. Gallwch gael mynediad at hyn drwy **FyMangor** a rhaid i chi ei ddefnyddio pan fyddwch i ffwrdd o'r brifysgol neu os nad ydych yn gallu mynd i ddarlithoedd (er enghraifft, os ydych yn sâl).

Cofiwch roi'r holl wybodaeth berthnasol ar y ffurflen a bod yn onest ac yn gywir. Os bydd y Brifysgol yn canfod bod y wybodaeth yn ffug neu'n gamarweiniol, efallai y bydd yn dilyn gweithdrefnau disgyblu.

**Gweithio tra byddwch yn fyfyriwr**

Tra byddwch yn fyfyriwr yn y brifysgol ar gwrs gradd neu uwch, caniateir i chi weithio'n rhan-amser o dan eich fisa Haen 4. Mae UKVI yn ystyried bod gwaith yn cynnwys gwaith cyflogedig a gwaith gwirfoddol (gwiriwch amodau llawn eich fisa am ragor o fanylion). Yn ystod y tymor ni chaniateir i chi weithio mwy nag 20 awr yr wythnos. Mae'r 20 awr yn cynnwys unrhyw waith cyflogedig a hefyd unrhyw oriau gwaith gwirfoddol di-dâl. Mae'r 20 awr yn gyfanswm oriau - nid yw fesul swydd. Os oes gennych swyddi lluosog rhan-amser, ni ddylai cyfanswm oriau'r holl waith y byddwch yn ei wneud fod yn fwy nag 20 awr yr wythnos yn ystod y tymor. Os ydych yn fyfyriwr israddedig gallwch weithio hyd at 40 awr yr wythnos yn ystod cyfnodau gwyliau (y tu allan i'r tymor). Cyfyngir myfyrwyr Ôl-radd i 20 awr yr wythnos ar bob adeg.

Pan fyddwch chi'n gweithio, boed hynny yn y brifysgol neu yn rhywle arall, rhaid i chi ddangos eich cerdyn fisa Haen 4 BRP, eich pasbort a llythyr gan y brifysgol yn cadarnhau dyddiadau'r tymor a gwyliau. Mae gan bob cyflogwr yn y DU rwymedigaeth gyfreithiol i wirio eich bod yn cael gweithio yn y DU a dyna pam mae angen i chi gael y dogfennau hyn i'w dangos cyn i chi ddechrau gweithio. Rhaid iddynt wneud copïau o'ch holl ddogfennau i brofi i UKVI eu bod wedi gwirio eich hawl i weithio.

Cofiwch wrth dderbyn gwaith bod unrhyw oriau gwirfoddoli y gallech fod yn eu gwneud yn rhywle yn cyfrif tuag at yr 20 awr o waith a ganiateir i chi wneud yr wythnos.

**Swyddfa Cefnogi Myfyrwyr Rhyngwladol**

Mae'r gwasanaeth Cefnogi wedi'i leoli yn y Ganolfan Addysg Ryngwladol ac yn rhoi cymorth a chyngor yn ystod eich astudiaethau ym Mangor. Rydym yn rhoi arweiniad ar amrywiaeth o faterion i'r holl fyfyrwyr rhyngwladol a'u teuluoedd, yn cynnwys materion fel fisa a mewnfudo, cyllid, iechyd, llety a gwaith.

Cysylltwch â'r Swyddfa Cefnogi Myfyrwyr Rhyngwladol os oes gennych unrhyw broblemau neu bryderon yn ymwneud â chi eich hun neu eich teulu neu os ydych angen gwybodaeth am unrhyw agwedd ar eich arhosiad yma ym Mangor.

Mae'r Swyddfa yn Neuadd Rathbone ar Ffordd y Coleg.

**Gwybodaeth Bwysig**

**Mae Trwyddedau Preswylio Biometrig (Cardiau BRP) i'w casglu o fewn 10 diwrnod ar ôl cyrraedd yn y DU a chyn dechrau eich cwrs. Y pwynt casglu fydd naill ai'r Swyddfa Llywodraethu a Chydymffurfio yn y Brifysgol, os ydych wedi defnyddio'r cod perthnasol yn eich cais, neu'r Swyddfa Bost. *Gwnewch yn siŵr fod y Cerdyn BRP yn gywir ac yn cynnwys cyfeirnod nawdd y Brifysgol GWBETJJ6X.***

Mae hyd yr amser (absenoldeb) a ganiateir ar fisa Haen 4 yn dibynnu ar eich cwrs. Dylech wirio dyddiad gorffen eich llythyr Cadarnhad Derbyn i Astudio a sicrhau eich bod wedi cael y cyfnod absenoldeb cywir.

Mae'n ofyniad fisa gan y Swyddfa Gartref i gywiro unrhyw gamgymeriadau ar eich fisa. Os oes gennych unrhyw amheuon am amodau eich fisa, gofynnwch i Swyddfa Cefnogi Myfyrwyr Rhyngwladol y Brifysgol cyn gynted â phosibl.